**Туохтуурга көмө матырыйаал**

**ТУОХТУУР**

Хайааһыны бэлиэтиир уонна Тугу гынар? Хайыыр? Хайдах буолла? диэн ыйытыыга хоруйдуур саҥа чааһа туохтуур диэн ааттанар.

Холобур: Сүгэ хоппотоҕун сүбэ хотор.- Хайыыр? Хотор.

Предмет туругун эмиэ бэлиэтиир. *Чааскы алдьаммыт. Хайаабыт? Алдьаммыт.*

*Сир тоҥно. Хайаата? Тоҥно.*

Туохтуур олоҕо суолтатынан үс бөлөххө арахсар:

* Хайааһын туохтуура.
* Дьүһүннүүр туохтуур.
* Тыаһы үтүктэр туохтуур.

Туохтуур тылга туттуллар түөрт халыыптаах:

* Тус туохтуур.
* Аат туохтуур.
* Сыһыат туохтуур.
* Үлүбүөй халыып.

**Туохтуур грамматическай халыыба**

|  |  |  |
| --- | --- | --- |
| **Туохтуур олоҕо** | **Буолар/буолбат халыып** | **Биир/элбэх ахсаан** |
| Кэл, бар, аһаа, олор, ыа, утуй, хомуй, саҥар. | Аах/ааҕыма  Ааҕар/аахпат  Аахпыт/аахпатах  Ааҕыма/ааҕымына | Ааҕыам/ааҕыахпыт  Ааҕыаҥ/ааҕыахпыт  Ааҕыа/ааҕыахтара |
| **1,2,3 сирэй** | **3 кэм** | **5 туһаайыы** |
| 1с. ааҕабын/ ааҕабыт  2с. ааҕаҕын/ааҕаҕыт  3с. ааҕар/ааҕаллар | Аахтым, аахпытым (ааспыт)  Ааҕабын (билиҥҥи)  Ааҕыам (-ааҕыам) (кэлэр). | Аах (төрүт)  Аахтар (дьаһайар)  Ааҕын (бэйэни)  Ааҕыс (холбуу)  Ааҕылын (атынтан) |
| **10 киэп** | **6 көрүҥ** | **Кычччатар халыып** |
| Ааҕабын (кэпсиир)  Ааҕыым(соруйар)  Аахтарбын (болдьуур)  Ахтаҕым (сэрэйэр)  Ааҕаайабын (сэрэтэр)  Ааҕыыһыбын (бигэргэтэр)  Ааҕааччбын(үгэс)  Ааҕыахтаахпын (буолуохтаах)  Ааҕар этим (буолуон сөптөөх хайааһын киэбэ)  Ааҕа иликпин(буола илик хайааһын киэбэ) | Ааҕыталаа (төхтөрүтэлиир)  Аахпахтаа (тиэтэтэр)  Ааҕан бар (саҕалыыр)  Ааҕа тур (уһуур)  Ааҕа түс (кылгыыр)  Ааҕан кэбис (түмүктүүр) | Ааҕаахтаа. |

**ТУОХТУУР ҮӨСКҮҮР НЬЫМАТА**

|  |  |  |
| --- | --- | --- |
| ***Пааралаһан*** | ***Сыһыарыынан*** | ***Аттарыынан*** |
| Ыллаа-туой  Киир-та5ыс  Саңар-иңэр | **-лаа:** арыы-лаа, бэлэх-тээ  **-аа:** ас-аһаа, хойут-аа  **-тый:** акаары-тый, киһи-тий  **-р5аа:** сана-р5аа, ыраа-5ыргаа  **-й,-ый:** дьапта-й, харыс-һый  **-р,-ыр:** баас-һыр, күөх-кө5өр | Илии баттаа  Тыл эт  Киһи буол  Тоңхох гын  Чыып диэ |

**ТУОХТУУР СИРЭЙДЭНИИТЭ**

Туохтуур, кэминэн, ахсаанынан, сирэйинэн уларыйыыта туохтуур сирэйдэниитэ дэнэр.

|  |  |  |  |  |
| --- | --- | --- | --- | --- |
|  | **Ааспыт кэм** | | **Билиҥҥи кэм** | **Кэлэр кэм** |
| Билигин а.к. | Урут а.к |
| Мин | Бардым | Барбытым | Барабын | Барыам(барыаҕм) |

**КӨМӨ ТУОХТУУР**

Сорох туохтуур этиигэ арыт бэйэтин суолтатын сүтэрэн, атын тыл суолтатыгар эбилик буолан туттуллар. Ону көмө туохтуур дэнэр.

Көмө туохтуур кэм, ахсаан, сирэй сыһыарыытын ылар, буолар, буолбат формалаах. Этиигэ сыстар тылын кытта бииргэ холбуу кэпсиирэҕэ киирэр.

Холобур: *Коля паартаттан турда (Бэйэмньи суолталаах туохтуур)*

*Коля сүүрэ турда (Көмө туохтуур).*

Көмө туохтуур суолтатыгар туттуллар тыллар: *ис, ыл, бар, кэл, тур, түс, биэр, хаал, оҕус, кэбис, таҕыс о.д.а*

Куруук көмө туохтуур буолар тыллар: *эрэр, этэ, эбит.*

**ТУОХТУУР ТУҺААЙЫЫТА**

**Саха тылыгар 5 араас туһаайыы баар:**

Төрүт-хайааччы хайааһыны бэйэтэ оҥорор;

Дьаһайар-хайааһыны атын киһинэн оҥорторор;

Бэйэни-хайааччы хайааһыны бэйэтигэр оҥостор;

Холбуу-хайааһыны кыттыһан эбэтэр хардарыта оҥороллор;

Атынтан-хайааһыны атын, биллибэт хайааччы оҥорор.

**Туохтуур туһаайыытын арааһа**

|  |  |  |
| --- | --- | --- |
| **Төрүт**  ***Хайыыр?*** | **Дьаһайар**  ***Хайатар?*** | **Бэйэни**  ***Хайанар?*** |
| Хомуйар, оңорор, ылар, биэрэр | Хомуйтарар, оңорторор, ылларар, бэрдэрэр | Хомунар, оңостор, ылынар, бэринэр |
| **Холбуу**  ***Хайаһар?*** | **Атынтан**  ***Хайаныллар?*** | |
| Хомуйсар, оңорсор, ылсар, бэрсэр | Хомуйуллар, оңоһуллар, ылыллар, бэриллэр | |

**ТУОХТУУР ОЙОҔОС КИЭПТЭРЭ**

**Туохтуур киэбэ саҥарар киһи хайааһыны хайдах сыаналыырын бэлиэтиир.**

Саха тылыгар туохтуур 10 киэптээх. Туохтуур үс кэминэн (ааспыт, билиҥҥи, кэлэр) уларыйар формата кэпсиир киэп диэн буолар. Онтон атын 9 киэп ойоҕос киэптэр дэнэр. Туохтуур киэбэ ахсаанынан, сирэйинэн уларыйар, буолар/ буолбат халыыптаах.

|  |  |  |
| --- | --- | --- |
| **Буолуон сөптөөх хайааһын киэбэ** | **Буола илик хайааһын киэбэ** | **Үгэс буолбут хайааһын киэбэ** |
| **Буолар халыып (-ыа, -ыах)**  Мин барар этим, барыа этим, барыах этим  Биһиги барар этибит, барыа этибит, барыах этибит  Эн барар этиң, барыа этиң, барыах этиң  Эһиги барар этигит, барыа этигит, барыах этигит  Кини барыах этэ, барар этэ, барыа этэ  Кинилэр барар этилэр, барыа этилэр, барыах этилэр  **Буолбат халыып**  Мин барбат этим, барымыа этим, барыа суох этим  Эн барбат этиң, барымыа этиң, барымыах этиң, барыа суох этиң  Кини барбат этэ, барымыа этэ, барымыах этэ, бырыа суох этэ  Биһиги барбат этибит, барымыа этибит, барымыах этибит, бырыа суох этибит  Эһиги барбат этигит, барымыа этигит, барымыах этигит, барыа суох этигит  Кинилэр барбат этилэр, барымыа этилэр, барымыах этилэр, барыа суох этилэр | **Буолар халыып (илик)**  Мин аһыы иликпин, эһиги аһыы иликкит  Эн аһыы иликкин, эһиги аһыы иликкит  Кини аһыы илик, кинилэр аһыы иликтэр  **Буолбат халыып (-а/-аа илик)**  Мин тура илик этим, биһиги тура илик этибит  Эн тура илик этиң, эһиги тура илик этигит  Кини тура илик этэ, кинилэр тура илик этилэр | **Буолар халыып (-ааччы)**  Мин үлэлээччибин, эһиги үлэлээччигит  Эн үлэлээччигин, эһиги үлэлээччигит  Кини үлэлээччи, кинилэр үлэлээччилэр  **Буолбат халыып**  Мин барааччым суох, барааччыта суохпун  Эн барааччың суох, барааччыта суоххун  Кини барааччыта суох,  Биһиги барааччыбыт суох, барааччыта суохпут  Эһиги барааччыгыт суох, барааччыта суоххут  Кинилэр барааччылара суох, барааччыта суохтар |
| **Соруйар киэп** | **Сэрэтэр киэп** | **Сэрэйэр киэп** |
| -Хайааһыны тута оңорторор  -Хайааһыны кэлин оңорторор  **Буолар халыып**  Мин сүүрүүм, Биһиги сүүрүө5үң,  Эн сүүр, эһиги сүүрүң,  Кини сүүрдүн кинилэр сүүрдүннэр  **Буолбат халыып**  Мин сүүрүмүүм , биһиги сүүрүмүө5үң  Эн сүүрүмэ, эһиги сүүрүмэң  Кини сүүрбэтин,кинилэр сүүрбэтиннэр | **Буолар халыып ( –аайа, -аарай)**  Мин үөрэнээйэбин, биһиги үөрэнээйэбит  Эн үөрэнээйэ5ин, эһиги үөрэнээйэ5ит  Кини үөрэнээрэй, кинилэр үөрэнээйэллэр  **Буолбат халыып (-маайа)**  Мин үөрэнимээйэбин, биһиги үөрэнимээйэбит  Эн үөрэнимээйэ5ин, эһиги үөрэнимээйэ5ит  Кини үөрэнимээрэй, кинилэр үөрэнимээйэллэр | **Буолар халыып (-тах)**  Мин турда5ым, биһиги турдахпыт  Эн турда5ың, эһиги турдаххыт  Кини турда5а, кинилэр турдахтара  **Буолбат халыып (-батах)**  Мин турбата5ым буолуо, биһиги турбатахпыт буолуо  Эн турбата5ың буолуо, эһиги турбатаххыт буолуо  Кини турбата5а буолуо, кинилэр турбатахтара буолуо |
| **Болдьуур киэп** | **Бигэргэтэр киэп** | **Буолуохтаах киэп (үлэх киэбэ)** |
| **Буолар халыып (-тар, -тах)**  Мин сүүрдэрбин, биһиги сүүрдэрбит  Эн сүүрдэргин, эһиги сүүрдэргит  Кини сүүрдэр, кинилэр сүүрдэллэр  **Буолбат халыып (-батар, батах)**  Мин сүүрбэтэрбин, биһиги сүүрбэтэрбит  Эн сүүрбэтэргин, эһиги сүүрбэтэргит  Кини сүүрбэтэр, кинилэр сүүрбэтэллэр | **Буолар халыып (-ыыһы)**  Мин оонньууһубун, биһиги оонньууһубут  Эн оонньууһугун, эһиги оонньууһугут  Кини оонньууһу, кинилэр оонньууһулар  **Буолбат халыып (-мыыһы,- ыа суох, суох)**  Мин ооньоомууһубун, оонньоомууһубут  Оонньуом суох, оонньуохпут суох  Оонньуо суохпун, оонньуо суохпут  Эн оонньоомууһугун, оонньоомууһугут  Оонньуоң суох, оонньуоххут суох  Оонньуо суоххун, оонньуо суоххут  Кини оонньоомууһу,оонньоомууһулар  Оонньуо суох, оонньуо суохтар | **Буолар халыып (-ах, -ыах, -лаах)**  Мин көрөрдөөхпүн, көрүөхтээхпин  көрүөх тустаахпын, тустаахпыт  Эн көрөрдөөххүн, көрүөхтээхпит  көрүөх тустааххын, көрүөх тустааххыт  Кини көрөрдөөх, көрүөхтээх  көрүөх тустаах, көрүөх тустаахтар  **Буолбат халыып (-бат, -мыах)**  Мин көрбөттөөхпүн, көрүмүөхтээххит, көрүө суохтаахпын  Эн көрбөттөөххүн, көрүмүөхтээххин, көрүө суохтаахын  Кини көрбөттөөх, көрүмүөхтээх, көрүө суохтаа |

**ТУОХТУУР КӨРҮҤЭ**

Туохтуур көрүҥэ хайааһын хайдах быһыылаахтык буоларын (тэтимин, хатыланарын, салҕанарын, уһунун, быстаҕын, түмүктэнэрин бэлиэтиир).

Саха тылыгар көрүҥ формата икки ньыманан үөскүүр:

Сыһыарыы көмөтүнэн: бараахтаа, барбахтаа.

Аттарыы ньыматынан: (көмө туохтуур эбиллэр): бара оҕус, баран хаал.

**Туохтуур көрүҥүн арааһа**

|  |  |  |
| --- | --- | --- |
| ***Төхтөрүтэлиир көрүҥ*** | ***Тиэтэтэр көрүҥ*** | ***Саҕалыыр көрүҥ*** |
| *Хат-хат, үрүт үрдүгэр, утуу-субуу төхтөрүйэн оҥорор*  **Тоһ*урҕаа***  **Хаб*ыгыраа***  **Пос-пос *гын***  **Ньохч*оохойдоо*** | *Тэтимнээхтик,түргэнник,*  *Күүстээхтик, эмискэ*  **Көр*бөхтөө***  **Көрө *оҕус***  **Көрө *тарт*** | *Саҥардаа саҕалана эрэрин көрдөрөр*  **Кэпсээ*битинэн бар***  **Көрө *биэр***  **Тымный*ан кэллэ***  **Охсуһ*ан тур*** |
| ***Уһуур көрүҥ*** | ***Кылгатар көрүҥ*** | ***Түмүктүүр көрүҥ*** |
| *Тохтообокко биир күдьүс, бытааннык уонна уһуннук*  **Көр*ө тур,* *сырыт, ис***  **Мыл*аарый***  **Хах*аар*** | *Быстах, кылгас кэмҥэ, соһуччу оҥоһуллан түмүктэнэн хаалар*  **Көр*өн эр***  **Көр*өн ыл***  **Көр*ө* *түс*** | *Хайааһын буолан бүппүтүн, түмүктэммитин көрдөрөр.*  **Көр*өн* *кэбис***  **Көр*өн* *хаал***  **Көр*өн* *кэл*** |

**Аат тыл үөскүүр ньымата**

|  |  |  |
| --- | --- | --- |
| **Төрүт** | **Сыһыарыынан** | **Холобур** |
| **Туохтууртан** | **Туохтууртан:**  **-ыы:** хайааһын аата  **-ааччы:** идэ, дьо5ур  **-ааһын:** хайааһын аата  **-был:** хайааһын аата | (Ыт-ыы, сай-дыы)  (Суруй-ааччы, көр  (Солоо-һун, аһаа-һын, аа5аа-һын)  (Сата-был, мана-был, ирдэ-бил) |
| **Аат тылтан:** | **-Һыт** идэ, дьо5ур  **-чаан** (-каан) кыччатыы, эйэргээһин  **-тай** иһирэхситии  **-чык** кыратытыы, атаахтатыы  **-ка** (-кай) эйэргээһин | (Ырыа-Һыт , саа-Һыт , суол-дьут)  (Кыра-чаан, кыыс-чаан, саһылы-каан)  (Сэгэр-тэй, уолан-тай, Чэрик-тэй)  ( До5оч-чук, чуораан-чык, кулун-чук)  (Ийэ-кэм, о5о-ком, муора-ка, эбэкэ-йим) |
| **Аат тылтан,**  **Туохтууртан** | **1.Ханыылаһыы:** хомуур суолта, күүһүрдэн этии  **2.Холбоһуу:** кыратытыы  **3.Көннөрү:** (арааран ааттааһын) | От-мас, ырыа-тойук, бары-кэлии, оттооһун-мастааһын  О5ом сыыһа, саа дуома, сон элээскэтэ  Таас чох, ат о5ус, улар мэйии, куобах атах, икки атах, кус-хаас тойуга |

**ТУОХТУУР КЫЧЧАТАР ФОРМАТА**

Туохтуур кыччатар (атаахтатар) формата предмети кыратытан, аһынан, таптаан эбэтэр хомойон, сэнээн, сиилээн, бэркиһээн этэри бэлиэтиир, сороҕор эйэргээн сэрэтиини, бобууну, сүбэлээһини көрдөрөр **–аахтаа/-маахтаа** сыһыарыынан үөскүүр.

Кыччатар форма киһи ис сыһыанын арыйар, саха тылын ураты, биир саамай этигэн ньымата буолар.

**ТУОХТУУР ҮЛҮБҮӨЙ ФОРМАТА**

Туохтуур үлүбүөй формата хайааһыны сыал- сорук курдук өйдөөн оҥорору бэлиэтиир.

Туохтуур үлүбүөй формата сирэйинэн, ахсаанынан уларыйбат. Ол гынан баран буолар-буолбат формалаах, араас туһаайыылаах.

Холобур: көрөргө, көрдөрөргө, көрүнэргэ, көрсөргө, көрүллэргэ-көрбөккө, көрдөрбөккө, көрүммэккэ, көрсүбэккэ, көрүллүбэккэ.

**Туохтуур үлүбүөй форматын үөскээһинэ.**

|  |  |  |
| --- | --- | --- |
| **-арга/-бакка** | **-ыахха/-ыа суохха** | **-тахха/-батахха** |
| Барарга/барбакка  Үлэлииргэ/ үлэлээбэккэ | Барыахха/ барымыахха/ барыа суохха  Үлэлиэххэ/үлэлээмиэххэ/ үлэлиэ суохха | Бардахха/барбатахха  Үлэлээтэххэ/үлэлээбэтэххэ |

**ДЬҮҺҮННҮҮР УОННА ТЫАҺЫ ҮТҮКТЭР ТУОХТУУР**

Хамсааһыны, быһыыны-тутууну, дьүһүнү ойуулаан көрдөрөр, хайаата? хайыыр? Хайыаҕа? Ыйытыыга хоруйдуур тылы дьүһүннүүр туохтуур диэн ааттанар.

Тыаһы –ууһу, сананы-иҥэни үтүктэр, хайаата? хайыыр? Хайыаҕа? Ыйытыыга хоруйдур тылы тыаһы үтүктэр туохтуур диэн ааттанар.

**Дьүһүннүүр уонна тыаһы үтүктэр туохтуур үөскээһинэ**

|  |  |  |
| --- | --- | --- |
| **гын, диэ** көмө тыл | **-й,-лаа,-ҕаа,-рҕаа,-рдаа** сыһ. | **Пааралаһан** |
| Ходьох гын, лас гын, өөх диэ, оҥ диэ, хорос гын | Ырҕай, ырҕаҥнаа, ырҕалый, бардырҕаа, лыҥкынаа, талырдаа, хорой, хоролдьуй, хороҥолоо. | Куоҕас-иэҕэс, мэтэнээ-ханаҥнаа, кыкырый-кикирий. |

**ААТ ТУОХТУУР**

Туохтуур этиигэ кэпсиирэ буоларын билэбит. Этиигэ кэм суолталаах быһаарыы буолар туохтуур халыыба аат туохтуур дэнэр.

Холобур: Ылар илии билбэт, биэрэр илии билэр.

Аат туохтуур үс араастаах: ааспыт кэмнээх, билиҥҥҥи кэмнээх, кэлэр кэмнээх аат туохтуур; буолар/буолбат формалаах.

|  |  |  |  |
| --- | --- | --- | --- |
| **Ааспыт кэмнээх** | | **Билиҥҥи кэмнээх** | **Кэлэр кэмнээх** |
| Буолар форма  Буолбат форма | **-быт(-пыт, -мыт)**  *Аһаабыт (ас)*  **-батах (-матах, патах)**  *Аһаабат (оҕо)* | **-ар,-ыыр**  *Аһыыр (ас)*  **-бат (-пат, -мат)**  *Аһаабат (оҕо)* | **-ыах**  *Аһыах (ас)*  **-мыах, -ымыах (-ыа суох)**  *Аһыа суох* |

**СЫҺЫАТ ТУОХТУУР**

Сүрүн хайааһыҥҥа хосуһар ойоҕос хайааһыны бэлиэтиир туохтуур формата сыһыат туохтуур дэнэр. Сыһыат туохтуур Хайаан? Хайыы? Хайаат? Хайаары? диэн ыйытыыга хоруйдуур. Буолар, буолбат формалаах. Этиигэ сиһилии, холбуу кэпсиирэ чааһа, холбуу этиигэ салаа этии кэпсиирэтэ буолар.

Холобур: Мин концерт көрөн кэллим. Хайаан кэллим? Көрөн кэллим. Мин коцерт көрөөрү гынабын. Хайаары гынабын? Көрөөрү гынабын.

Сыһыат туохтуур түөрт араастаах

|  |  |  |  |  |
| --- | --- | --- | --- | --- |
|  | **Урут с.т** | **Тэҥҥэ с.т.** | **Тута с.т** | **Кэлин с.т** |
| **Буолар ф** | **-ан** Баран | **-а,-ыы** Бара | **-аат** Бараат | **-аары** Бараары |
| **Буолбат ф** | **-ымына,-бакка**  Барымына | **-бакка**  Барбакка | **(-ымаат)**  Барымаат | **-ымаары**  Барымаары |

**Туохтууру саңа чааһынан морфологическай ырытыы бэрээдэгэ.**

1. Туохтуур олоҕо. Бөлөҕө (хайааһын, турук, дьүһүннүүр, тыаһы үтүктэр)
2. Төрүт/ үөскээбит туохтуур. Сыһыарыыта (үөскээбит туохтуурга)
3. Буолар/буолбат формата
4. Бэйэмньи/көмө туохтуур
5. Туһаайыыта (төрүт, дьаһайар, бэйэни, холбуу, атынтан)
6. Киэбэ (кэпсиир, соруйар, сэрэтэр, сэрэйэр, болдьуур, бигэргэтэр, буолуохтаах, буолуон сөптөөх хайааһын,буола илик хайааһын, үгэс буолбут хайааһын киэбэ)
7. Кэмэ, ахсаана, сирэйэ (ааспыт, билиңңи, кэлэр)
8. Ахсаана (биир эбэтэр элбэх ахсаан)
9. Сирэйэ (1,2,3)
10. Көрүңэ (төхтөрүтэлиир, тиэтэтэр, са5алырр, уһуур, кылгатар, түмүктүүр)
11. Кыччатар, үлүбүөй формата (баар буолла5ына)
12. Этиигэ ханнык чилиэн буолара.

**Туохтууру ырытыы холобура**

Улаханнык кыыһырбыттыы төттөрү-таары хаамыталаата

Хаамыталаата - хайаата? Хайааһын туохтуура, оло5о хаамп, буолар форма, төрүт туһаайыы, кэпсиир киэп, билигин ааспыт кэм, 3 сирэй, биир ахсаан, төхтөрүтэлиир көрүң.

**Аат туохтууру ырытыы бэрээдэгэ**

1. Туохтуур олоҕо.
2. Буолар/буолбат форма.
3. Кэмэ (ааспыт, билиҥҥи, кэлэр).
4. Ахсаана (аат суолтатыгар)
5. Сирэйэ.
6. Падеһа (аат суолтатыгар)
7. Этии ханнык чилиэнэ буолара (быһаары, туһаан, толоруу, салаа этии кэпсиирэтэ).

**Сыһыат туохтууру ырытыы бэрээдэгэ**

1. Ыйытыыта, арааһа.
2. Ханнык туохтуур олоҕуттан үөскээбитэ
3. Уларыйыыта.
4. Ханнык этии чилиэнэ буолара.